**Összefoglaló lakossági fórumokról**

Az Országos Vízügyi Főigazgatóság és a Nemzeti Fejlesztési Minisztérium Környezeti és Energiahatékonysági Operatív Programok Irányító Hatósága a **„Váli-völgy vízrendezési feladatai”** című **KEHOP-1.5.0-15-2016-00006** azonosító számú projekt megvalósítására támogatási szerződést kötött.

Az Országos Vízügyi Főigazgatóság (mint Konzorciumvezető) és Közép-dunántúli Vízügyi Igazgatóság (mint Konzorciumi tag) a Támogatási szerződés szerinti Projektben meghatározott feladatok végrehajtására Konzorciumi Együttműködési megállapodást kötött.

2017. októberében nemzeti közbeszerzési értékhatár alatti beszerzési eljárás indult a projekthez kapcsolódó tájékoztatás és nyilvánosság biztosításával kapcsolatos feladatok ellátására.   
A nyertes vállalkozó Absurd Kft. (8000, Székesfehérvár, Géza u. 4.) feladata az Irányító Hatóság által jóváhagyott kommunikációs terv alapján a **„Váli-völgy vízrendezési feladatai”** című **KEHOP-1.5.0-15-2016-00006** azonosító számú projekthez kapcsolódó PR és tájékoztatási feladatok teljes körű ellátása.

Az jóváhagyott kommunikációs terv alapján a fejlesztési elképzelések bemutatása érdekében  
**5 helyszínen** került sor lakossági fórum megtartására az alábbiak szerint:

**A lakossági fórumok helyszínei és időpontjai, résztvevők száma:**

**Alcsútdoboz,** 2018. április 23. 17.00 óra József Nádor Általános Iskola **17 fő**

**Vál,** 2018. április 24. 17.00 óra, Faluház **20 fő**

**Óbarok,** 2018. április 25. 17:00 óra, Önkormányzat Nagyterem **12 fő**

**Kajászó,** 2018. május 28. 17:00 óra, Művelődési Ház **8 fő**

**Baracska**, 2018. május 29. 17:00 óra, Faluház **2 fő**

A fórumokon elsőként a kedvezményezett Konzorciumi tag részéről Horváth Angéla szakági szakértő ismertette a projekt előkészítését, a támogatás jogszabályi hátterét, valamint a vízgyűjtő területet érintő vízgazdálkodási kérdéseket, a településeket érintő vízkár eseményeket. Ezt követően az engedélyes terveket készítő VIZITERV Environ Kft. tájékoztatta a megjelent érdeklődőket a projektben tervezett fejlesztésekről, kiemelten ismertetve a lakossági fórumnak helyet adó települést érintő fejlesztéseket. Ezt követően lehetőség nyílt az érdeklődők által feltett kérdések megválaszolására, észrevételek megvitatására.

**A rendezvényeken részt vett:**

Tóth Sándor műszaki igazgatóhelyettes, Közép-dunántúli Vízügyi Igazgatóság

Tóth László gazdasági igazgatóhelyettes, Közép-dunántúli Vízügyi Igazgatóság

Horváth Angéla osztályvezető, Közép-dunántúli Vízügyi Igazgatóság

Kolossváry Gáborné tervező VIZITERV Environ Kft.

Látrányi László tervező mérnök, VIZITERV Environ Kft.

Tóth Erika, Alcsútdoboz polgármestere

Bechtold Tamás, Vál polgármestere

Mészáros Kartal, Óbarok polgármestere

Mohácsi Györgyné, Kajászó polgármestere

Becsei Andrásné, Baracska alpolgármestere

**A program egységesen a következő volt:**

16:30 - 17:00 Előadók, vendégek fogadása

17:00 - 17:05 Köszöntő

17:05 - 17:20 KDTVIZIG prezentáció

17:20 – 17:35 VIZITERV Environ Kft. prezentáció

17:35 – 18:05 Kérdések, hozzászólások

18:05 – 18:35 Esemény zárása

**Az érdeklődő lakosság által feltett kérdések:**

**Alcsútdoboz:**

* Az érintett kertek mentesülnek-e az állandó vízborítottságtól az árkok kialakításával és rendezésével?
* A vizes élőhelyek kialakítása érdekében új árkok kialakítására is sor fog kerülni?
* A Váli-vizet keresztező hidak felújítása, hogy fog megvalósulni?
* Természetközeli vízrendezésre hol kerül sor?
* Hol kerül sor fenntartóút stabilizálásra?
* Mikor kezdődik a kivitelezés?

**Vál:**

* Miért Vál településen épül a tározó, ha Kajászó települést fogja védeni?
* A Váli-záportározót kialakítását érintő földrészletek tulajdonosai területek kisajátítási eljárására vonatkozó kérdéseket tettek fel.
* Van-e lehetőség a kisajátított területek visszabérlésére a jelenlegi tulajdonosok részéről?
* A fejlesztéssel érintett terület kisajátítása, hogy zajlik, ki állapítja meg az ellenértéket?
* A Váli-záportározóban mekkora lesz a vízborítottság, mekkora lesz a völgyzárógát, milyen műszaki kialakítással?
* Egyéb javaslatok érvényesítésére van-e még lehetőség?
* A környezeti hatásvizsgálat készült-e, abba be lehet-e tekinteni?
* Mekkora mértékű lesz a növényzetirtás?
* A mederrendezés hogy érinti az elővilágot a védett természeti értékeket?
* A fenntartóút stabilizálás a vízfolyás mely partján valósul meg?
* Quad-ok zavaró jelenléte miatt a fenntartóút zárása megoldott lesz?
* A meder helyreállítása érint-e magántulajdont?
* A meder kotrásával kiírtjuk a növényzetet?
* A halastavi vízhasználatok miatt nem jut víz a Váli-víz medrébe.
* A Burgondiai-árok teljeskörű rendezése valósul meg?
* A kikotort iszap elhelyezés hova történik?

**Óbarok:**

* Mekkora lesz az Óbaroki tározó?
* A tározó mellett óvoda található, ezért szükség lenne a tározó körbekerítésére.
* Hol érinti a települést a vízfolyás rendezése?
* Megtekinthető-e tározó terve?

**Kajászó:**

* Mivel állami terület lesz a Váli záportározó, így kérdésként merül fel, hogy nincs-e lehetőség csere földterület biztosítására az adásvétel helyett?
* Nem lenne szükség a Váli záportározó megvalósítására, ha a vízfolyás karban lenne tartva.
* Kajászói un. „hadi híd felújítása miért nem szerepel a fejlesztések között?
* A települést érintően teljes körű iszapoló kotrás lesz-e?
* A növényzettelepítés hol és hogyan valósul meg?
* A stabilizált fenntartóút kialakítása hogy történik, a vízfolyás mely partját érinti?

**Baracska:**

* Az iskola tó kotrása szerepel-e a projektben?
* Mit jelent a fenntartóút stabilizálás?
* Kiskanális karbantartása kinek a feladata?
* Kiránduló tanösvény kialakítására van-e lehetőség?
* A későbbiekben a fejlesztések fenntartás is megvalósul?
* A kikotort mederanyag hol kerül elhelyezésre, a vízfolyás melyik partjára?
* Az összegyűlt hordalékkal mi lesz? Ki végzi a hordalékfogók fenntartását?
* Utak és a környezet fenntartása is feladat?
* Mikor kerül sor a Baracskát érintő munkák elvégzésére?

A lakosság által felvetett kérdések a környezeti hatásvizsgálat és a vízjogi engedélyezési tervek ismeretében megválaszolásra kerültek. A résztvevők a válaszokat elfogadták. A lakossági fórumon továbbá elhangzott, hogy a fejlesztési elképzelésekhez kapcsolódó további javaslatokat a polgármestereken keresztül lehet eljuttatni a Közép-dunántúli Vízügyi Igazgatóságnak. Amennyiben a pályázati felhívásban támogatható tevékenységekkel összhangban vannak a javaslatok a kiviteli tervezés során azt a tervezők felé tolmácsoljuk.

Székesfehérvár, 2018. május 30.

Dr. Csonki István

igazgató